स्वच्छता में 500 शहरों में 79वें स्थान पर आया पटना
देशके 500 शहरों की स्वच्छता रैंकिंग में पटना 79वें स्थान पर आया है। राज्य के बिहारशरीफ शहर को राजधानी से भी ऊपर 66वां रैंक मिला है। पहले स्थान पर ग्वालियर, दूसरे पर जबलपुर और तीसरे स्थान पर रतलाम है। रैंकिंग में रांची ने 13वें स्थान पर जगह बनाई है।
1960लोगों ने डाउनलोड किया स्वच्छता एप
पटनामें अबतक 1960 लोगों ने स्वच्छता एप को डाउनलोड किया है। इसके माध्यम से 667 शिकायतें दर्ज की गईं। इन शिकायतों में 634 का निबटारा किया गया। सिर्फ 359 शिकायतों का निबटारा समय सीमा में हुआ। फिलहाल इसी आधार पर रैंकिंग की गई है। अब केंद्र सरकार की ओर से फाइनल रैंकिंग होगी, जिसमें टीम द्वारा किए गए फिजिकल निरीक्षण का अंक भी जुड़ेगा।
ग्वालियरटॉप पर क्यों
ग्वालियरमें 23,242 स्वच्छता एप डाउनलोड किए गए। जनवरी से 28 फरवरी तक चले अभियान में 1,70,378 शिकायतें दर्ज हुईं और उनमें से 1,70,283 का निबटारा किया गया। 1,59,356 शिकायतों को समय सीमा के अंदर निबटाया गया। जबकि पटना में 15 दिन बाद अभियान को शुरू किया गया और इसकी ऑनलाइन इंट्री की गई। शुरुआती दौर में इसका प्रचार प्रसार भी अन्य शहरों की अपेक्षा कम किया गया। इस वजह से जनता ने एप डाउनलोड करने और एप के माध्यम से शिकायत करने में ज्यादा रुचि नहीं दिखाई।
स्मार्ट सिटी : मुख्य सचिव के समक्ष आज प्रेजेंटेशन
पटनास्मार्ट सिटी प्रोजेक्ट को आगे बढ़ाने के लिए गुरुवार को मुख्य सचिव के समक्ष प्रेजेंटेशन दिया जाएगा। स्मार्ट सिटी का डिजाइन तैयार करने वाली एजेंसी प्रेजेंटेशन देगी। प्रोजेक्ट को देखने के बाद मुख्य सचिव के स्तर से कोई संशोधन या सुझाव आने पर उसे आगे के लिए फाइनल किया जाएगा। 25 मार्च तक स्मार्ट सिटी का प्रोजेक्ट पूरी तरह फाइनल करना है।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva